Rakennustapaseloste, asunnot

**Tontti**

Asunto Oy Vantaan Unikkotie 6 tulee omistamaan vireillä olevassa tonttijaossa muodostettavan tontin 61114/4. Kiinteistön muodostamisen jälkeen Unikko­tie 6:n kiinteistötunnus on 92-61-114-4. Unikkotien tonttien 6 ja 8 välillä tullaan sopimaan kiinteistöjen välisistä järjestelyistä rasitesopimuksella tai yhteisjärjestelysopimuksella. Järjestelyt koskevat piha-alueiden järjestelyitä ja rakenteiden sijoittu­mista.

Uudisrakennus on 7-kerroksinen yksiportainen sisä­käytävätalo. Kellarikerrokseen liittyy pysäköintilaitos sekä istutetulla pihakannella ulkoiluvälinevarasto ja autohallin varapoistumisporras. Pysäköintilaitos jää muodos­tettavan tontin käyttöön.

**Rakenteet**

Asuinrakennukset ovat betonirunkoisia.

Rakennukset perustetaan paaluanturoiden varaan. Alapohja on maanvarainen. Välipohja- ja yläpohjarakenteet ovat ontelolaattoja. Yläpohjan lämmöneristeenä on kevytsora. Vesikattona on tasakatto, jonka katteena on kumibitumikermi.

###### Julkisivut

Ulkoseinät ovat pääosin paikalla muurattuja seiniä, ko. kohdilla sisäpuolinen seinä on betonirakenteinen. Parvekkeen taustaseinät ovat sandwichrakenteisia maalattuja betoniseiniä. Muut materiaalit ovat määrältään vähäisiä. Julkisivujen materiaalit sekä alueet on osoitettu julkisivupiirustuksissa.

###### Parvekkeet

Parvekkeet ovat katettuja ja lasitettuja. Parvekkeiden kaiteet ovat metallikehyksisiä lasikaiteita ja osittain tiililaattapintaisia betonikaiteita. Kaidelasit ovat opaalilaseja julkisivupiirustusten mukaisesti.

Asuntojen 9, 18, 27, 36, 45 ja 54 parvekkeet ovat pinnakaiteellisia lasittamattomia parvekkeita.

Asuntojen 7, 16, 25, 34, 43 ja 52 parvekkeet ovat pinnakaiteellisia parvekkeita joissa on korkea lasitus.

###### Ranskalaiset parvekkeet

Poislukien asunnot 2, 3, 9, 10, 18, 19, 27, 28, 36, 37, 45, 46, 54 ja 55 asunnoissa on ikkunaovellinen, pinnakaiteella varustettu ns. ranskalainen parveke.

###### Väliseinät

Asuntojen väliset kantavat seinät ovat betoni-rakenteiset. Märkätilojen seinät ovat levy-/ kivirakenteisia. Kevyet väliseinät ovat pääosin metallirankaisia kipsilevyseiniä.

###### Ikkunat ja ovet

Ikkunat ovat pääosin 3-lasisia sisään aukeavia puualumiini-ikkunoita, joiden uloin puite ja ulkokarmin pinta on polttomaalattua alumiinia. Parvekkeiden ovet ovat yksilehtisiä lasiaukollisia puuovia, joiden ulkopinta on alumiiniverhoiltu ja polttomaalattu kuten puuikkunoiden. Kaikissa ikkunoissa on valkoiset sälekaihtimet. Parvekkeen ovissa sälekaihtimet ovat pinta-asennettuja. Osassa ikkunoita on ns. auringonsuojalasit. Ko. lasien kirkkausaste on erilainen kuin normaali-ikkunoiden.

Väliovet ovat valkoisia tehdasmaalattuja laakaovia. Kiinteistöön tulee Abloy Sento -lukitusjärjestelmä.

###### Lattiat

Eteisissä, vaatehuoneissa, olohuoneissa, makuuhuoneissa ja keittiöissä on lautaparketti. Kiintokalusteiden alle ei parkettia asenneta. Kylpyhuoneissa on laatoitus. Tilojen yksilöidyt lattiapinnoitteet löytyvät muutostyöoppaasta.

###### Seinät

Seinät ovat pääosin maalattuja. Maalausta ei uloteta kalusteiden taakse. Keittiöissä työpöytien ja ylä-kaappien välit on laatoitettu. Kylpyhuoneiden seinät ovat kauttaaltaan laatoitetut. Laattatyypit kts. muutostyöopas.

###### Katot

Asuinhuoneiden katoissa on pääosin ruiskutasoitus. Alaslasketuissa katoissa sekä koteloissa tai vastaavissa paikoissa on tasoitus ja maalaus. Kylpyhuoneiden katot paneloidaan.

###### Sauna

Yhteissauna sijaitsee 1. kerroksessa.

###### Kalusteet

Keittiökalusteet ja komerot ovat tehdasvalmisteisia, vakiomallisia kalusteita. Keittiökaappien ovet ovat vakiomallistoa, katso muutostyöopas. Työpöydät ovat laminaattipintaisia, vakiosävyisiä tasoja. Keittiön pesualtaat ovat työpöytään upotettuja malleja, ruostumatonta terästä. Makuuhuoneiden ja eteisten komeroiden ovet ovat kalustesuunnitelman mukaiset.

Eteisen komeroissa on peililiukuovet pohjapiirustusten mukaan. Kylpyhuoneissa olevat, kalustekaavioissa esitetyt, yksilöidyt kaapit ovat vakiomallisia suunnitelmien osoittamassa laajuudessa.

###### Koneet ja laitteet

Asunnoissa on ilmanvaihto-järjestelmään soveltuva liesikupu, keraaminen liesitaso, erillinen kalusteuuni, astianpesukone ja jääkaappi-pakastin-yhdistelmä. Kylpyhuoneissa on liitännät ja tilavaraukset pyykinpesukoneelle ja kondensoivalle kuivausrummulle (ei hormiliitäntää). Tarkemmat kalustesuunnitelmat on esitetty kalustekaavioissa ja muutostyöoppaassa.

###### Ilmanvaihto, lämmitys ja vesi

Asuntojen ilmanvaihtojärjestelmänä on keskitetty lämmöntalteenotolla varustettu tulo-/ poistoilman-vaihtojärjestelmä. Asuntojen keittiöiden liesikuvussa on ajastimella varustettu tehostus. Asuntojen lämmityksenä on termostaatein ohjattu vesikiertoinen patterilämmitys, joka on liitetty kaukolämpö-verkostoon. Kylpyhuoneissa on ns. sähköinen lattian mukavuuslämmitys (asunnon sähkönmittaus). Osassa pesuhuoneita on vesikiertoinen patteri, joka on esitetty kph-kaavioissa. Asunnot on varustettu huoneistokohtaisella vedenmittauksella, ei kaukoluentaa.

###### Muut järjestelmät

Antennijärjestelmänä on kaapelitelevisio. Asunnot varustetaan tiedonsiirron mahdollistavalla laaja-kaistaisella tietoliikennekaapeloinnilla. Asunto-kohtainen internet-liittymä on yhtiössä valmiina (10 Mbit). Asukkailla on mahdollisuus tehdä sopimus lisätehosta liittymään suoraan operaattorin kanssa.

###### Piha-alueet ja paikoitus

Piha-alueet ja istutukset tehdään erillisen suunnitelman mukaan. Taloyhtiöllä on maanalaisessa pysäköintihallissa 23 autopaikkaa.

**Kohteen rakenteita ja materiaaleja voidaan vaihtaa perustellusta syystä toisiin samanarvoisiin. Ostajan on tutustuttava lopullisiin myyntiasiakirjoihin ennen kauppakirjan allekirjoitustilaisuutta**.